สวัสดีค่ะ พอดีว่าประจำเดือนมาช้ากว่าปกติบวกกับผนังมดลูกหนาค่ะ จะส่งผลเสียอย่างไรบ้าง เสี่ยงเป็นมะเร็ง และจะมีลูกยากจริงหรือเปล่า ควรรักษาอย่างไรบ้างคะ
สวัสดีค่ะ Wwawภาวะเยื่อบุมดลูกหนาตัวผิดปกติ เป็นภาวะที่เยื่อบุด้านในมดลูกเกิดการหนาตัวขึ้นกว่าปกติ และเป็นสาเหตุที่ทำให้มีเลือดออกทางช่องคลอดผิดปกติแบบมามากได้ สาเหตุเกิดจากการมีฮอร์โมนเอสโตรเจนในร่างกายมากเกินไปเช่นจากการใช้ยาฮอร์โมนหรือมีถุงน้ำรังไข่หลายใบ อ้วน เป็นต้นภาวะดังกล่าวนี้ไม่ใช่มะเร็ง แต่อาจเสี่ยงต่อการเป็นมะเร็งกรณีที่เยื่อบุที่หนาขึ้นมาเป็นเนื้อเยื่อที่ผิดปกติ และอาจเสี่ยงต่อการมีบุตรยากได้ หมายความว่าอาจจะเกี่ยวกับภาวะที่ทำให้มีบุตรยากเช่นการมีถุงน้ำรังไข่ ซึ่งส่งผลให้ระดับฮอร์โมนในร่างกายไม่สมดุลจึงควรพบสูตินรีแพทย์เพื่อรักษา ด้วยการให้ฮอร์โมนทดแทนให้ระดับฮอร์โมนในร่างกายสมดุล มีทั้งชนิดรับประทานและครีมทาที่ช่องคลอด การฉีด หรือในห่วงคุมกำเนิดต่อไป